=== Mtiliga-gate ===
I efteråret 2012 var Mtiliga hovedpersonen i en sag, der endte med, at han blev udelukket fra det danske landshold. Sagen er blevet kaldt "Mtiliga-gate". Under landskampen [[Italiens fodboldlandshold|Italien]]-Danmark, 16. oktober 2012, blev [[Simon Poulsen (fodboldspiller)|Simon Poulsen]] foretrukket i startopstillingen frem for Patrick Mtiliga. Men da Simon Poulsen havde muskelproblemer op til kampstarten, blev Patrick Mtiliga alligevel kaldt op til start, men ifølge trænerteamet nægtede Mtiliga dette, efter skuffelsen over at blive vraget til fordel for Simon Poulsen.<ref>[http://www.dr.dk/Sporten/Fodbold/Landsholdet/2012/10/16/231740.htm Mtiliga er færdig på Olsens landshold] DR, 16. oktober 2012</ref>
Ifølge Mtiliga spurgte landstræneren, kort før opvarmningen, om han var klar. Mtiliga har efterfølgende forklaret, at han svarede Morten Olsen med: ''"at det følte jeg ikke, jeg var 100%. Jeg meldte ikke fra eller sagde, at jeg ikke ville spille, som det er udlagt, men fortalte ærligt, at jeg ikke følte mig helt klar."''<ref>[http://www.dr.dk/Sporten/Fodbold/Landsholdet/2012/10/17/172156.htm Mtiliga føler sig misforstået - dr.dk/Sporten/Fodbold/Landsholdet 17. oktober 2012]</ref><ref>[http://ekstrabladet.dk/sport/fodbold/landsholdsfodbold/vm2014/article1847502.ece Ekstra Bladet - Mtiliga: Jeg meldte ikke fra til kampen 17. oktober 2012]{{Dead link|date=januar 2022 |bot=InternetArchiveBot |fix-attempted=yes }}</ref> Episoden resulterede i en omgående fyring fra det danske landshold så længe [[Morten Olsen]] er landstræner.
Levende_personer